  Майя Бывальцева Шаркан ёросысь Вортча но Быгы гуртъёсы финн-угорсиён-юонъя«Быг-Быг» фестивале кык нуналскын, 6 тӥ но 7-тӥ пӧсьтолэзе, 4 сюрс пала адями вуылӥз. Со сярысь ивортодэтъя «Удмуртия» агентстволы вераз Удмурт лулчеберетъя «Быгы» центрлэн кивалтӥсез Жанна Ермолаева. Ужрадъёсын арлыдъя куронъёс ӧй вал бере, пиналъёс но, егитъёс но, арлыдоос но одӥг мындагес люкаськизы, шуиз Жанна Ермолаева. Соос пӧртэм вожвылъяськонъёсы, мастер-классъёсы пыриськыны яке учкыны быгатӥзы. Тунсыко мастер-класс лэсьтӥз Виталий Шахтин — «Шале» ресторанысь сушеф. Тыл азьын пыжиз карп но, кызьы ке картошка пыжиськом вал егит дыръя ведра пушкын, буш ведра пушкын со пыжиз курег. Озьы чурен-чурен вал 10 чорыг но 10 курег. Со туж зрелищно вал, сое адӟыны кулэ вал Жанна Ермолаева, Удмурт лулчеберетъя «Быгы» центрлэн кивалтӥсез«Быг-Быг» улсын туэ нырысьсэ туала йӧскалык крезьгуръя фестиваль ортчиз. Отчы дасо пала коллективъёс но нимаз быдэстӥсьёс пыриськизы. Творчествоя лабораториез нырысьсэ нуиз Франциысь тодосчи Ева Тулуз. Со Башкириын улӥсь удмуртъёслэн сям-йылолъёссы сярысь вераськиз. Удмурт лулчеберетъя центрлэн кивалтӥсез верамъя, отын ик туж интыяз луиз удмурт дизайнерлэн Дарали Лелилэн камсьӧр удмуртъёслэн дэремъёссы вылэ пыкиськыса кылдытэм «MUCHIKAY» коллекциеныз тодматон. Фестивалез радъясьёс азьвыл ик ялӥзы вал, вань лыктэм куноослы тырмымон сиён — Быгы салам дасялозы шуыса. Тросэз, дыр, возьмало вал одӥг туж бадӟым сиёнэз, но Быгыос мукет сямен паймытыны малпаллям. Тани логотипмы вань ук «Быг-Быг фестивальлэн — лопатка вылын колды нянь кылле. Вот котькуд адямилы дасям сыӵе пичи гинэ колды нянь. Сое котькудӥз сьӧразы кутыны быгатӥзы. <…> Одӥг бадӟым котькытын лэсьто, нош татын со кутыны но лякыт, сыӵе тунсыко идеямы вордӥськиз милям туэ Жанна Ермолаева, Удмурт лулчеберетъя «Быгы» центрлэн кивалтӥсезОзьы ик «Быг-Быг» фестиваль улсын туспуктэмъёсъя вожвылъяськон ялӥзы. Соосты туннэ, 9-тӥ пӧсьтолэзе, кутозы на. Ужрадэ быдэс Удмуртиысь, Карелиысь, Коми-Пермяк автоном округысь куноос вуизы. Кунгож сьӧрысь ӵыжы-выжы калыкъёслэн ыстэм муртъёссы луизы эстонъёс но мадьяръёс. Кема возьмам куно кадь луиз куазь но. Мон пусйысал, куазь удалтӥз шуыса! Нырысьсэ вить ар куспын «Быг-Быгын» ӧз зоры! Со туж кулэ вал, угось куазьлэсь туж тросэз потэ. Собере пусйысал, туэ трос лыктӥзы регионъёсысь но кунгож сьӧрысь куноосмы шуыса. Туэ пӧрмиз фестиваль бадӟым, паськыт но ческыт Жанна Ермолаева, Удмурт лулчеберетъя «Быгы» центрлэн кивалтӥсезФинн-угорсиён-юонлы сӥзем шулдыръяськон йылпумъяськиз гинэ, нош радъясьёс но пыриськисьёс вуоноез сярысь малпаськыны кутскизы ни. Вуоно арын фестиваль одно ик луоз, пусйиз Жанна Ермолаева. Тегъёс: Лулчеберет Туризм Шаркан Удмуртия финн-угоркалыкъёс сиён-юонъёс Удмуртиысьтуризм  